معلش بس هو ازاي اتأكد اذا كان القران كلام ربنا فعلا و لم يحرف ؟
أي تحريف لازم ينتج نصين بينهم درجة تناقض وتضارب واختلاف، والنصوص تكون مثبتة بنسخ مخطوطة، نتبين منها مدى وجود ده فعلا. طالما مفيش اللي فوق ده: فمفيش حاجة تخليك تشك عشان تحتاج تتأكد. وعشان ما تخترعش العجلة: المستشرقين حاولوا يثبتوا الحدوتة دي كتير في ال ٢٠٠ سنة اللي فاتوا، معرفوش، ومعظمهم بيقررا بأن مفيش دليل تحريف، والعدد الأقل منهم نوعين: نوع بيقول فيه اختلافات بسيطة لا تكفي للحكم بالتحريف وكمان الاختلافات دي المسلمين عندهم النظرية المفسرة لوقوعها. ونوع بيكابر ويحاول يقول إنها تحريف ودول قلة شاذة عايشين على وهم كبير اسمه: ((إن شاء الله يا وب تتهد حيطة في اليمن ونلاقي تحتها مصحف يثبت التحريف، يا رب عشان خاطرنا يا رب شكلنا بأه وحش)).